Introductio historica. 



Inter res et admiratione et attentione dignissimas corpora organica 

 in lapides conversa, quae petrefacta appellarunt recentiores, refe- 

 renda esse, nemo facile negabit. Antiquissimis iam temporibus diluci- 

 dandis iis atque enucleandis cogitationes operamque impenderunt 

 rerum naturalium curiosi. Apud Graecos Aristoteles, Theophrastus, 

 Herodotus, Pausanias, Olympiodorus, Xenophanes Colophonius, 

 Strabo, Pomponius Mela, Eratosthenes, Xanthus Lydius, Strato. 

 Apud Romanos Ovidius, Plinius, inter patres ecclesiae Tertullianus 

 veram petrefactorum naturam probe intellexerunt coniecturam hanc 

 facientes, ut petrefacta haud casu quodam aut ludibrio naturae formata 

 corpora, sed revera olim viva postero tempore in lapides mutata esse, 

 dicerent. Plinius, qui omnia, quae tunctemporis de rebus natura- 

 libus nota erant, in libros suos tanquam in horreum collegit, plura, 

 quae huc spectant, commemorat, corporaque incrustata et rationem 

 qua gignuntur et Dendritas optime novit; nihilominus vera petre- 

 facta a falsis vel ab illis, quae eorum faciem tantum mentiuntur, distin- 

 guere nequivit, ita ut plurima casu quodam tantum nata fossilia pro 

 veris vegetabilibus acceperit, acsi ea petrificata fuerint. Quae omnia 

 etiam si penitus inspecta et probe intellecta essent, tamen perexiguam 

 tantum, immo fortasse nullam nostrae aetati allatura essent utilitatem; 

 quamobrem hac de re commentariolum scribere non placuit. 



* 



